પોર્ટ એલિઝાબેથ ટેસ્ટના ચોથા દિવસે ઓસ્ટ્રેલિયા બીજી ઈનીંગ્સમાં ૨૩૯ રનમાં ઓલઆઉટ થયુ હતું. પહેલી ઈનીંગ્સમાં પાંચ વિકેટ લેનાર ફાસ્ટ બોલર કેગીસો રબાડાએ બીજી ઈનીંગ્સમાં પણ ૫૪ રન આપીને ૬ વિકેટ લીધી હતી. પહેલી ઈનીંગ્સમાં મળેલી ૧૩૯ રનની લીડને કારણે સાઉથ આફ્રિકાને જીતવા માટે ૧૦૧ રનનો લક્ષ્યાંક મળ્યો હતો. જે તેણે ચાર વિકેટ ગુમાવીને મેળવી લીધો હતો. આ મેચમાં એ. બી. ડિવિલિયર્સે પહેલી ઈનીંગ્સમાં શાનદાર નોટઆઉટ ૧૨૬ રન કર્યા હતા.